**Ride- og brugsregler for ridehallen og volten**

**For at det skal være rart for alle at ride og færdes i ridehallen og på volten, skal nedenstående regler overholdes:**

* **Hver enkelt rytter skal sikre sig, at der er fri bane, før der trækkes ind på banen. Advar før du går ind. Sørg for at lukke døren helt efter dig.**
* **Opsidning og afsidning skal ske fra midten af ridebanen.**
* **Skridt foregår inden for hovslaget og kun èn og èn så det ikke er til gene for de andre ryttere.**
* **Hold god afstand til ryttere omkring dig. Hvis der rides med pisk, skal denne bæres så den ikke gerere andre.**
* **Parade, tilbagetrædning, for- og bagpartsvendinger indøves indenfor hovslaget.**
* **Er der mere end 6 ryttere på banen, rides på samme volte – den ældste bestemmer volten og hvornår der skiftes. Er der kun enkelte ryttere på banen, kan der efter aftale rides fri volte. Der rides altid venstre mod venstre skulder.**
* **Rideklubbens sikkerhedsregler skal overholdes, herunder at alle, uanset alder, skal bære sikkerhedsgodkendt ridehjelm når der rides.**
* **Longering må godt finde sted i hallen, hvis man ikke er til gene for andre og hvis man flytter sig jævnlig så der ikke kommer store spor i bunden efter longeringen.**
* **Springning må ikke finde sted uden der er min. En voksen over 18 år tilstede udover rytteren selv.**
* **Ved springning skal alle ryttere benytte sikkerhedsgodkendt sikkerhedsvest til og med det år de fylder 18 år.**
* **Oprydning efter endt ridning er en selvfølge.**
* **Parkering af trailer må ikke ske ved fodboldbanerne ved volten eller oppe ved stalden/ridehallen ved Stald Hald. Der henvises til P-plads på begge sider af Djeldvej samt på plænen på samme side som banerne på volten.**
* **Ved ridning til og fra Stald Hald og volten må der ikke rides på Adelvej eller grusvejen ved klostervej 16.**
* **Det er den enkeltes ansvar at rydde hestepærer op efter sig selv og dennes hest, hvor end de måtte falde.**
* **Sidste mand der forlader ridehallen, slukker lyset og lukker døren efter sig.**
* **Undervisningstimerne skal respekteres.**
* **Privat undervisning er ikke tilladt.**

***RYGNING FORBUDT I RIDEHALLEN OG RYTTERSTUEN***